મીડિયા રિપોર્ટ અનુસાર ટાટા મોટર્સ તરફથી ટિઆગોના ઇલેક્ટ્રિક વર્ઝનને આગામી બે મહિનામાં રજૂ કરવામાં આવી શકે છે. તેનાથી એ સંકેત મળી રહ્યાં છે કે કંપનીએ પાવર ટ્રેનને પહેલાથી જ કારમાં લગાવી દીધું છે અને પ્રોડક્શન શરૂ કરવામાં આવશે. આ ઇલેક્ટ્રિક વર્ઝનમાં લિક્વિડ કૂલ્ડ 85kW ઇલેક્ટ્રિક મોટર લગાવવામાં આવ્યું છે. જે 200 એનએમ ટોર્ક ડેવલપ કરી શકે છે અને તેની ટોપ સ્પીડ 135 કિ.મી. પ્રતિ કલાક છે. બીજી ઇલેક્ટ્રિક કાર્સની જેમ જ સિંગલ સ્પીડ ગિયરબોક્સ સાથે છે. આ કાર માત્ર 11 સેકન્ડમાં 100 કિ.મી. પ્રતિ કલાકની સ્પીડ પકડી શકે છે.